ད་ལྟ་འཛམ་གླིང་ལ་ཐེབས་པའི་སྤྱི་ཚོགས་ཀྱི་གནད་དོན་ཆེན་པོ་ལྔ་ལ་ཕྲད་པ་སྟེ།དང་པོ་འབྲུ་རིགས་ཀྱི་གནད་དོན།འབྲུ་རིགས་ཀྱིས་འདང་བཞིན་མེད་པ།དཔེར་ན་ཧྥེ་གླིང་ན་མི་ནག་ལ་ཟས་བཅུད་ཀྱིས་འདང་བཞིན་མེད་པར་ལུས་སྟེང་དུ་ཤ་ཐོགས་མེད་པར་རུས་པའི་སྟེངདུ་སྐྱི་མོས་གཡོགས་ཡོད།གཉིས་པ་ཐོན་ཁུངས་ཀྱི་གནད་དོན།དེང་སང་ཐོན་ཁུངས་ཡོངས་རྫོགས་འཛད་སྤྱོད་བྱས་ནས་ཚར་བཞིན་པའི་གནད་དོན་དང་།ནང་སྒོས་སུ་མི་རྣམས་ཀྱིས་རང་གི་འདོད་པའི་ཁ་མ་བཀང་བར་འདོད་རྔམ་གྱིས་སྒོ་ནས་འཛད་སྤྱོད་བྱེད་བཞིན་པ་དང་།གྲོན་ཆུང་མི་བྱེད་པའི་འཛད་སྤྱོད་དེ་བོད་ཀྱི་རིག་གནས་ནང་ནས་འདོད་ཆུང་ཆོག་ཤེས་ཟེར་བ་དེ་གལ་ཆེ་བ་རེད་བསམ།སྔོན་ཆད་བོད་ཀྱི་ན་གཞོན་ཚང་མས་བོད་ཀྱི་འདོད་ཆུང་ཆོག་ཤེས་བྱས་ནས་མ་འགྲིག་ཟིག་ཟེར།དེ་དུས་ང་ཚོའི་ཡོང་འབབ་དཔལ་འབྱོར་སོགས་ཀྱི་སྟེང་ནས་ད་རུང་བརྒྱགས་མེད་པས་རེད།དེང་སང་དཔལ་འབྱོར་གྱི་སྟེང་ནས་བརྒྱགས་སོང་བས་འཕྲོ་བརླགས་ཏུ་གཏོང་བཞིན་ཡོད་པས།འདོད་ཆུང་ཆོག་ཤེས་བསྟེན་རྒྱུ་དེ་བོད་ཀྱི་ཁོར་ཡུག་སྲུང་སྐྱོབ་ཀྱི་སྟེང་དུ་ཧ་ཅང་བཀོལ་ན་འཚམ་པའི་ལྟ་བ་ཞིག་རེད།གསུམ་པ་ནུས་ཤུགས་ཐོན་ཁུངས་ཀྱི་གནད་དོན།རྡོ་སྣུམ་ལ་སོགས་པའི་ནུས་ཤུགས་ཀྱི་ཐོན་ཁུངས་དེ་ས་འོག་ནས་བཏོན་ཏེ་ཟད་བཞིན་པ་དང་།ང་ཚོ་བོད་ལ་མཚོན་ན་མཐོ་སྒང་གི་དུས་ཚིགས་བཞི་པོར་ཉི་འོད་ཀྱིས་དྲོ་བས་ཉི་མའི་ནུས་ཤུགས་ལ་བརྟེན་ནས་གློག་ཤུགས་འདོན་སྤྲོད་བྱེད་པ་དང་།ཉི་མའི་ནུས་ཤུགས་སྔོག་འདོན་ལ་བརྟེན་ནས་རླངས་འཁོར་དང་འཕྲུལ་རྟ་སོགས་ལ་ཉི་མའི་གློག་ཤུགས་བཀོལ་ནས་རྡོ་སྣུམ་ལྡུག་མི་དགོས་པར་ཉི་མའི་ནུས་ཤུགས་ལ་བརྟེན་པར་བྱེད་རྒྱུ་ན་བཟང་སྟེ།སྔོན་ཆད་ཁམས་ཀྱི་ཚོང་པ་ཞིག་གིས་ཉི་མའི་ནུས་ཤུགས་ལ་བརྟེན་པའི་རྐང་འཁོར་ཞིག་བཟོས་མྱོང་།བཞི་པ་ཁོར་ཡུག་ལ་ཐད་ཀར་འབྲེལ་བ་ཡོད་པ་ཐམས་ཅད་ནི་སྐྱེ་ཁམས་རིགས་པས་སེལ་དགོས་པ་དང་སྐྱེ་ཁམས་རིག་པས་དག་སེལ་བྱ་དགོས་པར་གསུངས་འདུག